বাংলাদেশের র‌্যাঙ্কিং পয়েন্ট ২ বেড়ে গেছে, ৯১ থেকে এখন র‌্যাঙ্কিং পয়েন্ট বাংলাদেশের ৯৩। সিরিজের শেষ ম্যাচ জিতলে আরো ২টি র‌্যাঙ্কিং পয়েন্ট যোগ হবে বাংলাদেশের। তবে র‌্যাঙ্কিং পয়েন্ট ভাবাচ্ছে না বাংলাদেশ কোচ হাতুরুসিংহেকে। আগামীকাল ওয়ানডে সিরিজের শেষ ম্যাচ জিতে শ্রীলংকার মাটি থেকে প্রথমবারের মতো ট্রফি নিয়ে আসবে বাংলাদেশ দল, সেই ট্রফিতেই চোখ এখন হাতুরুসিংহেরÑ ‘র‌্যাংকিং নিয়ে মোটেও ভাবছি না। পরের ম্যাচটি জিততে মুখিয়ে আছি। যদি আমরা জিততে পারি, তাহলে র‌্যাংকিংয়ে আমাদের এমনিতেই উন্নতি হবে। প্রক্রিয়াগুলো যদি ঠিকঠাক মতো অনুসরণ করতে পারি, তাহলে আমি আত্মবিশ্বাসী। দেশের মাটিতে শ্রীলংকা সব সময়ই শক্তিশালী দল। সিরিজে একটি ম্যাচও জেতেনি ওরা, এ রকম পরিস্থিতিতে সর্বশেষ কবে পড়েছে শ্রীলংকা, তা মনে করতে পারছি না। অন্যদিকে ভালো অবস্থানে আছি। এখান থেকে অন্তত: সিরিজ হারছি না। শেষ ম্যাচে আমাদের সেরাটা খেলতে হবে।’